વલસાડ શહેર ની વાત કરીએ તો શહેર ના તમામ નીચાણવાળા વિસ્તારો પાણીમાં ગરક થઈ ગયા છે અને કેટલાક ઘરો માં પાણી ભરાઈ જતા લોકો ની હાલત કફોડી બની છે, શહેર ના તિથલ રોડ ઉપર પાણી ભરાઈ જતા વાહનવ્યવહાર ને અસર થઈ છે,ઉપરાંત ગ્રીનપાર્ક , છીપવાડ ,મોગરાવાડી, હાલર,તેમજ શાંતિ મોટર્સ ની પાછળ ના વિસ્તારો પાણીથી તરબોળ થઈ જતા જનજીવન પ્રભાવિત બન્યું છે અને લોકો મુશ્કેલી માં મુકાઈ ગયા છે એટલું જ નહીં વલસાડ રેલવે સ્ટેશન ના પ્લેટફોર્મ નં :-1 ઉપર ના ટ્રેક ઉપર પાણી ફરી વળતા ટ્રેન વ્યવહાર ને અસર પહોંચી છે અને તમામ ટ્રેનો 2 થી 3 કલાક મોડી ચાલી રહી છે, પરિણામે મુંબઇ થી અમદાવાદ તરફ જતા આવતા મુસાફરો ભારે મુશ્કેલી માં મુકાઈ ગયા છે, જિલ્લાના ઉમરગામ માં સતત આઠ ઈંચ જેટલો ભારે વરસાદ ખાબકતા આ વિસ્તાર માં જનજીવન ખોરવાઈ ગયું છે અને શાળાઓ માં રજા જાહેર કરી દેવામાં આવી છે.